open-index/open-wikipedia-markdown huggingface dataset:
Puškin (mesto)

**Puškin** () je mesto v Rusku, ktoré administratívne tvorí časť mesta Petrohrad. V roku 2023 malo mesto 108 000 obyvateľov. 

V meste sa nachádza palácový komplex zapísaný v zozname svetového dedičstva UNESCO - Carskoje Selo.

## História
Mesto sa nachádza na historickom území. Podľa záznamov na švédskych mapách zo začiatku 17. storočia bola na území dnešného Puškina malá osada *Saaris moisio* (v prekl. statok na vyvýšenom mieste), ruský ekvivalent bol *Sarskaja myza* (Сарская мыза). Po víťazstve Ruska v Severnej vojne patrila osada generálovi a gubernátorovi A. D. Menšikovovi. No ruský cár Peter I. v r. 1710 daroval celé územie ako svadobný dar svojej nastávajúcej manželke, Kataríne Alexejevne - budúcej cárovnej Kataríne I.. Tá si na pozemkoch vybudovala svoje letné sídlo a položila tak základy budúceho architektonicko-parkového komplexu Carskoje Selo (dejiny komplexu pozri v článku Carskoje Selo). Ďalší vývoj mesta bol úzko spätý so životom cárskeho dvora v letnej cárskej rezidencii. 

V r. 1917 po Októbrovej revolúcii bol palácový komplex *Carskoje Selo* vyhlásený za múzeum, v Alexandrovskom paláci a priľahlých parkoch bola zriadená ozdravovňa pre deti. Názov mesta sa v r. 1918 v tejto súvislosti zmenil na *Detskoje Selo*.

V r. 1937 bolo mesto pri príležitosti 100. výročia smrti A. S. Puškina, ktorý tu navštevoval Cárske lýceum, premenované na *Puškin*.

### Historické názvy mesta

* do začiatku 18. stor. *Sarskaja Myza*
* 20. roky 18. stor. - 80. roky 18. stor. *Sarskoje Selo* (1724 prechodne *Blagoveščenskoje*)
* 80. roky 18. stor. - 1917 *Carskoje Selo* (zač. 19. stor. prechodne *Sofija*)
* 1917 – 1918 *Soldatskoje Selo*
* 1918 - 1937 *Detskoje Selo*

## Partnerské mestá

## Iné projekty

Kategória:Mestá v Rusku
Burn It to the Ground

„**Burn It to the Ground**“ je piaty singel kanadskej rockovej skupiny Nickelback pochádzajúci a zároveň propagujúci ich šiesty štúdiový album *[[Dark Horse (Nickelback)|Dark Horse]]* vydaný v roku 2008. Singel bol vydaný jedine v Spojených štátoch a to vo forme propagačného singlu. Autorom textu piesne je Chad Kroeger, hudbu zložila celá skupina. Premiéra singlu sa konala dňa 25. mája 2009. Skladba vzhľadom na svoj ťažký a melodický zvuk bola už oveľa skôr propagovaná v rozhlasových staniciach, spoločne s piesňami „Shakin’ Hands“ a „Never Gonna Be Alone“.

## Skladba v médiách
Skladba bola použitá v soundtracku filmu *[[Transformers: Pomsta porazených]]*. Časť skladby bola použitá v priebehu scény na večierku. Inštrumentálna verzia skladby bola hraná počas predstavovania tímu Kansas City Royals na domácich zápasoch. Skladbu tiež používa tím Colorado Rockies, keď hráči vychádzajú na ihrisko. Skladba tiež vystupuje v soundtracku počítačovej hry *[[NHL 10]]*. Skladba bola tiež použitá v programe WWE Raw dňa 16. novembra 2009. Takisto bola skladba použitá vo filme *[[Nočné rande]]* a tiež je často používaná v televízej motoristickej relácii Top Gear. Skupina Nickelback zahrala túto skladbu aj počas záverečného ceremoniálu Zimných olympijských hier 2010 vo Vancouveri.

## Úspech
Skladba „Burn It to the Ground“ dosiahla #3 v rebríčku Mainstream Rock Tracks a takisto zaujala vysoke #7 v rrebríčku Billboard Rock Songs. Dosiahla tiež #7 v rebríčku Bubbling Under Hot 100 Singles. Je to tiež jediný singel skupiny od vydania singlu „How You Remind Me“, ktorý sa dostal do fínskeho rebríčku Finnish Singles Chart, kde odsadil vysoké #7. V Kanade singel dosiahol #38 v rebríčku Canadian Hot 100. Skladba bola tiež nominovaná na Cena Grammy v kategórii Najlepší hardrockový výkon počas 52. výročia Grammy Awards, ale prehrala so skupinou AC/DC.

## Zoznam skladieb

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Daniel Adair – bicie, spevácky zbor

**Produkcia**
* Nahraný: marec - august 2008 v Mountain View Studios (Abbotsford) Vancouver, Britská Kolumbia
* Produkcia: Robert Lange
* Mix: Randy Staub v The Warehouse Studio v Vancouveri
* Zvukový inžinier: Robert Lange oraz Joe Moi
* Asistent zvukového inžiniera: Zach Blackstone
* Mastering: Ted Jensen v Sterling Sound
* Operátor v štúdiu: Bradley Kind
* Digitálna úprava: Olle Romo oraz Scott Cooke
* Fotografie: Chapman Baehler
* Projekt a výroba obalu: Jeff Chenault & Eleven 07
* A&R : Ron Burman
* Text piesne: Chad Kroeger
* Aranžovanie: Chad Kroeger, Ryan Peake, Mike Kroeger, Daniel Adair

## Pozície v rebríčkoch

## Referencie

Kategória:Single z 2009
Kategória:Single skupiny Nickelback
Kategória:Piesne z filmov
Kategória:Piesne z 2009
Kategória:Piesne skupiny Nickelback
Nosorožec tuponosý

**Nosorožec tuponosý** alebo **nosorožec biely** alebo **nosorožec tuporohý** () je druh z čeľade nosorožcovité a zároveň jediný žijúci člen rodu Ceratotherium. Obýva  Afriku a spolu s hrochom je najväčším suchozemským zvieraťom po slonovi. Jeho názov je odvodený od charakteristických rohov v oblasti prednej časti tváre.

## Opis
Jedinec je vysoký cca 1,5 –  a dlhý 3,7 – , jeho chvost meria okolo . Váži do 2,3 tony, pričom samce vážia aj o pol tony viac ako samice. Má dlhú hlavu s dvomi (na prvý pohľad tupými, ale pri dotyku s pokožkou ostrými) rohmi: pri nozdrách má väčší a medzi očami menší roh. Predný roh dosahuje dĺžku až  a zadný okolo  (roh samice je o čosi dlhší). Má krátke končatiny s tromi prstami a predĺžené telo. Výrazný je aj tylový hrb, ktorý je u samcov väčší.

## Správanie
Je to najspoločenskejší druh nosorožca, vo všeobecnosti pokojný. Matka ostáva s mláďaťom veľmi dlho, až kým nevznikne malé stádo – do 7 mladých jedincov. Dospelé samce sú zvyčajne samotárske.

## Potrava
Nosorožec biely je výlučný spásač. Široká, rovná horná pera mu spolu s tvrdou spodnou perou umožňujú odhryznúť trávu tesne pri zemi.

## Poddruhy
*nosorožec tuponosý južný (*Ceratotherium simum simum*) jeho populácia je s celkovým počtom cez 20 000 jedincov zabezpečená, ale aj tak potrebuje ochranu.
*nosorožec tuponosý severný (*Ceratotherium simum cottoni*) je kriticky ohrozený s počtom len 2 jedincov (oba jedince sú samice).

## Referencie

## Iné projekty

## Zdroje
* BURNIE, David. *Zviera: Obrazová encyklopédia živočíšnej ríše*. ISBN 80-551-0375-5

Kategória:Nosorožcovité
Kategória:Takmer ohrozené druhy
Lomonosovský rajón

thumb|Lomonosovský rajón na mape Leningradskej oblasti

**Lomonosovský rajón** () je jedným z rajónov Leningradskej oblasti v západnej časti Ruska. Jeho administratívnym centrom je mesto Lomonosov, aj keď nie je súčasťou Leningradskej oblasti. Hraničí s Kingiseppským rajónom na západe, Volosovským a Gatčinským na juhu a Petrohradom na východe. Na severe ho obmýva Fínsky záliv. 

Rajón bol založený v roku 1927. V roku 2010 má rozlohu 1919,1 km2 a 67&nbsp;800 obyvateľov.

## Referencie


## Iné projekty

## Externé odkazy
* Stránky Lomonosovského rajónu 
* Lomonosovský rajón na stránkach Leningradské oblasti 

## Zdroj


Kategória:Rajóny v Leningradskej oblasti
Kategória:Ingria
Kingiseppský rajón

thumb|Kingiseppský rajón na mape Leningradskej oblasti

**Kingiseppský rajón** () je jedným z rajónov Leningradskej oblasti v západnej časti Ruska, ktorého administratívnym centrom je Kingisepp. Hraničí s Lomonosovským rajónom na severovýchode, Volosovským na východe, Slancevským na juhu, s Estónskom na západe a zo severu je omývaný Fínskym zálivom. Rajón bol založený v roku 1927. Jeho rozloha je 2&nbsp;800 km2 a má 80&nbsp;900 obyvateľov. Medzi najväčšie mestá patrí Kingisepp a Ivangorod.

## Referencie


## Externé odkazy
* Stránky Kingiseppského rajónu  

## Zdroj


Kategória:Rajóny v Leningradskej oblasti
Kategória:Ingria
Recaro

right|thumb|Sedačka Recaro vo vozidle Gemballa GTR 600 Evo
**RECARO GmbH & Co. KG**, bežne známa ako **Recaro** je nemecká spoločnosť so sídlom v Kirchheim unter Teck v okolí Stuttgartu, ktorá vyrába športové a pretekárske sedadlá do áut. Spoločnosť vyrába aj OEM pretekárske sedadlá pre tradičných výrobcov.

## Automobily s OEM pretekárskymi sedadlami Recaro
Nižšie je zoznam OEM pretekárskych sedadiel Recaro, k dispozícii v súčasnosti aj minulosti:

* Alfa Romeo: Alfa Romeo Milano (Verde edition), 33/155 16V 4x4,75 (limited edition 2.0 T.Spark), 156, 164 (tiež Q4)
* Aston Martin: DB9, Vantage, Vanquish
* Audi: Sport Quattro, S3, A4, S4, RS2, RS4, A6, S6, RS6, TT, R8
* BMW: Mini John Cooper Works
* BMW: 2002Tii, E21 3-series Sport, E30 M3 Sport Evo a E34 M5 Winkelhock a 20 Jahre Editions
* Bufori: La Joya Mk3
* Cadillac: 2009 CTS-V
* Chevrolet: Chevrolet Cobalt SS Supercharged Coupe
* Callaway: Callaway C16
* Daihatsu: Copen
* Dodge: Dodge Magnum 400 and Magnum Turbo
* Ferrari: 599 GTB Fiorano
* Fiat: Coupé Limited Edition, Turbo Plus
* Ford: Escort RS Turbo, RS Cosworth, RS2000 und Sondermodell „Michael Schumacher Edition“,
Ford Fiesta RS Turbo, RS1800i,Ford Sierra, Ford Focus Mk1 ST170 & SVT, Ford Focus Mk2 ST & RS,  Mondeo ST200 and ST220, 2000 Mustang SVT Cobra R
* Honda: Accord Type-R, Civic Type-R, del Sol, Integra Type-R, NSX, Odyssey, S2000
* Isuzu: VehiCross
* Jaguar: XK8/XKR
* Lamborghini: Gallardo
* Lancia: Lancia Delta HF Integrale
* Mazda: MX-3, MX-5, RX-7 Spirit R Type-A, RX-8 2009 RX-8
* Mercedes-Benz: 190E 2.3-16, 500E, CLK 63 AMG Black Series
* Mitsubishi: Lancer Evolution, eK Sport,Mirage Cyborg ZR
* Nissan: Nissan 300ZX (Z31)
* Opel: Corsa OPC, Meriva OPC, Kadett-D SR Models, Kadett-E Frisco, Astra-H OPC, Zafira OPC, Vectra OPC, Omega A Evo, Monza GSE
* Peugeot: 406 Coupé
* Pontiac: Trans Am
* Porsche: 911, 911 GT2, 911 GT3, 968, Boxster, Carrera GT, Cayman
* Proton: Proton Satria GTi
* Renault: Clio, Sport, Megane RS
* Rover: Rover 800 Vitesse 
* SAAB: 900R 1996
* Saturn: Ion Red Line
* SEAT: León Cupra R
* Subaru: Impreza STi S204
* Suzuki: Ignis Sport
* Toyota: Caldina, Supra JZA70 and JZA80, MR2 SW20, Toyota Hilux Surf
* Vauxhall: Vauxhall Vectra Super Touring & GSi
* Volkswagen: Polo 6N Colour Concept, New Beetle RSi, Mexican Caribe GT, Golf Mk5 GTI, Golf Mk5 R32, Golf Mk4 GTI, Jetta GLI, Gol GT, GTS and GTi (Mk1), Volkswagen Sedan Europa Edition 1 (only front headrests).

## Referencie

## Externé odkazy
* Recaro Child Safety
* Recaro sedadlá v lietadlách
* Recaro lodné sedačky 

Kategória:Podniky v Nemecku
Kategória:Motoršport
Active Yaw Control

**Active Yaw Control** (*skr. AYC*) je automobilová funkcia, ktorá používa aktívny diferenciál k prenosu krútiaceho momentu na kolesá, ktoré majú momentálne vyššiu prilnavosť. Na rozdiel od tradičných mechanických samosvorných diferenciálov, AYC je riadená elektronicky.

AYC bola navrhnutá automobilkou Mitsubishi Motors a prvýkrát bola predstavená na vozidle Lancer Evolution IV. Bola montovaná do každej nasledujúcej generácie, a tiakisto bola použitá vo VR-4 verzii ôsmej generácie vozidla Mitsubishi Galant sedan a Legnum wagon. Neskorší vývoj viedol ku S-AYC (Super-Active Yaw Control), ktorá bola najprv predstavená vo vozidle Mitsubishi Lancer Evolution VIII, ktorý využíval planétovú prevodovku, ktorá mohla preniesť ešte väčší krútiaci moment ako predchádzajúce systémy. AYC a S-AYC bolo možné vidieť aj v niekoľkých konceptoch na základe Lanceru Evolution, ako CZ3 Tarmac, Tarmac Spyder, Montero Evolution, RPM 7000 alebo Concept-X.

AYC je založená na počítačovo-riadenom zadnom diferenciále, ktorý aktívne rozdeľuje krútiaci moment na základe informácii od rôznych snímačov vo vozidle, ktoré merajú pozdĺžne a priečne zrýchlenie vozidla, riadenie, brzdy a pozície plynového pedálu. Keď je vozidlo vybavené ABS takisto sú zahrnuté vstupné parametre. Dosahuje to pomocou dvoch hydraulických spojok, ktoré obmedzujú krútiaci moment na jednotlivé nápravy. AYC je systém orientovaný na výkon, ktorý má za cieľ zvýšiť rýchlosť v zákrutách.

## Referencie

Kategória:Aktívna bezpečnosť automobilov
Kategória:Rozdeľovacie prevodovky
Kategória:Mitsubishi
Kopra

náhľad|Sušenie kopry vo Francúzskej Polynézii.
**Kopra** je biela mäsitá dužina kokosových orechov, sušená na slnku. Získava sa z nej kokosový olej a jeho tuhnutím kokosové maslo. Názov pochádza z malajálamčiny (z oblasti južnej Indie), kde slovo kopra (കൊപ്ര) označuje sušený kokosový orech.

Kopra priemerne obsahuje 5,8% vody, 67% tuku, 16,5% uhľovodíkov, 8,9% bielkovín. Z jedného orecha možno získať 80 až 500 g kopry. Bežne sa tiež používa ako krmivo pre dobytok.

Kokosový olej, ktorý je jedným z artiklov získavaných z kopry, bol pôvodne v 19. storočí vyrábaný obchodníkmi v oblasti južných morí a v Južnej Ázii, varením rozomletej kopry vo vode. V súčasnosti sa olej získava lisovaním za tepla (20 – 27 °C).

Výroba kopry, teda predovšetkým odstránenie škrupiny, rozdrvenie a sušenie obyčajne prebieha priamo na mieste kde sa pestujú kokosové palmy. Dnes sa pestovaním kokosových orechov venujú rozsiahle plantáže, s pridruženou výrobou. Viac než 2/3 kopry sa produkujú v Juhovýchodnej Ázii, asi 10% v Oceánii a 3-4% v Afrike. V minulosti sa kopra vykupovala na menších ostrovoch Tichomoria.

## Referencie

## Iné projekty

## Zdroj

Kategória:Krmivá
Never Gonna Be Alone

„**Never Gonna Be Alone**“ je šiesty singel kanadskej rockovej skupiny Nickelback z ich šiesteho štúdiového albumu *[[Dark Horse]]* vydaného v roku 2008. Singel bol vydaný jedine v USA a v Brazílii. V rozhlasových staniciach mal premiéru dňa 29. septembra 2009. Autorom textu piesne je Chad Kroeger, hudbu zložila celá skupina spolu s producentom Robertom Langom. Je to jeden z piatich skladieb, na ktorých sa podieľal producent Robert Lange.

## Text a štýl skladby
Text skladby má v sebe milostné prvky. Vzhľadom na tematiku textu a zvuk skladba sa zaraďuje k baladovým skladbám ako „Far Away“, „If Everyone Cared“ alebo „I’d Come for You“. Skladba je držaná v ľahkom soft rockovom zvuku je väčšinou počuť akustické gitary. Je to jedna z troch balád z albumu *Dark Horse*.

## Úspech
Skladba debutovala na #68 v rebríčku Billboard Hot 100 päť týždňov pred tým, ako bol vydaný ako singel. Skladba tiež dosiahla #54 v rebríčku Canadian Hot 100. Skladba tiež debutovala na #37 v holandskom rebríčku Dutch Top 40. Skladba sa tiež dostala do amerického rebríčku Billboard Pop Songs, kde debutovala na #31 a tiež v rebríčku Hot Adult Top 40 Tracks, kde dosiahla #12.

Skladba bola použitá v soundtracku brazílskej telenovely *[[Caminho das Índias]]*. Telenovela je tiež vysielaná v Portugalsku. V soundtracku sa skladba objavila medzi skladbami takých umelcov ako je napríklad Kings of Leon. 

Koncertná premiéra skladby sa konala dňa 3. apríla 2010 počas koncertu v Atlantic City v USA. Skladba bola hraná jedenkrát a to počas turné Dark Horse Tour.

## Zoznam skladieb
**[[CD singel]]:**

## Zostava
;Nickelback
* Chad Kroeger - spev, rytmická gitara, produkcia
* Ryan Peake - sólová gitara, sprievodný spev
* Mike Kroeger - basová gitara
* Daniel Adair - bicie, sprievodný spev

;Produkcia  
* Nahraný: marec - august 2008 v Mountain View Studios (Abbotsford) Vancouver, Britská Kolumbia
* Produkcia: Robert Lange, Chad Kroeger, Joe Moi 
* Mix: Joe Moi v The Warehouse Studio vo Vancouveri
* Zvukový inžinier: Robert Lange a Joe Moi
* Asistent zvukového inžiniera: Zach Blackstone 
* Mastering: Ted Jensen v Sterling Sound
* Operátor v štúdiu: Bradley Kind
* Digitálna úprava: Olle Romo a Scott Cooke
* Fotografie: Chapman Baehler
* Projekt a výroba obalu: Jeff Chenault & Eleven 07
* A&R : Ron Burman

;Ostatní
* Šéf štúdia: Jason Perry 
* Manažment: Bryan Coleman z Union Entertainment Group
* Myšlienka obalu: Nickelback
* Aranžovanie: Chad Kroeger, Ryan Peake, Mike Kroeger, Daniel Adair, Robert Lange
* Text piesne: Chad Kroeger
* Hudobné vydavateľstvo: Roadrunner Records

## Pozície v rebríčkoch

## Referencie

## Externé odkazy
* Text piesne 

Kategória:Single z 2009
Kategória:Rockové balady
Kategória:Single skupiny Nickelback
Kategória:Piesne skupiny Nickelback
Kategória:Piesne z 2009
Anna Habsburská (1573 – 1598)

left|thumb|100px|Erb Anny Habsburskej 
**Anna Habsburská** (* 16. august 1573, Graz, Rakúsko – † 10. február 1598, Varšava, Poľsko) bola poľská a švédska kráľovná ako prvá manželka Žigmunda III. Vasu.

## Životopis
Anna sa narodila ako druhé dieťa (prvá dcéra) z pätnástich potomkov habsburského arcivojvodu Karola II. Štajerského a Márie Anny Bavorskej, jej prarodičmi z otcovej strany boli Ferdinand I. Habsburský a Anna Jagelovská, z matkinej potom Albert V. Bavorský a Anna Habsburská.

Vyrastala obklopená veľkou rodinou v láskyplnej starostlivosti svojich rodičov, ktorí z nej vychovali jednu zo vzdelaných žien svojej doby; jej portréty ukazujú, že bola obdarená aj nevšedným pôvabom. Už v roku 1586 Anna Jagelovská začala hľadať nevestu pre svojho synovca Žigmunda III. Vasu. Plán na zasnúbenie s Annou nevyšiel, pretože už bola zasnúbená s *Henrichom Lotrinským*; Žigmund sa teda začal uchádzať o *Kristinu Holstein-Gottorp*. Ani toto jeho snaženie neviedlo k cieľu a keď sa v roku 1590 dozvedel, že Annino zasnúbenie bolo zrušené, začal sa o ňu uchádzať znova. Cestou do Ríma sa v Grazi zastavil kardinál Grzegorz Radziwiłł, ktorý v mene Žigmunda viedol pytačky. Po pôvodne chladnom prijatí a dlhých rokovaniach bol nakoniec 4. mája roku 1592 vo Viedni uzavretý sobáš *per Procura* (Žigmunda zastupoval litovský maršalek *Albert Radziwiłł*). Vlastná svadba, spojená s Anninou korunováciou za poľskú kráľovnú, sa uskutočnila 31. mája toho istého roku v Krakove. 
   
V rokoch 1593 – 1594 sa Anna s manželom zdržiavali vo Švédsku, kde bola 1. marca roku 1594 v katedrále v Uppsale korunovaná za švédsku kráľovnú. Švédskou šľachtou bol manželský pár prijatý s nedôverou, lebo obaja boli katolíckeho vyznania, zatiaľ čo švédska aristokracia bola luteránska.

Anna si rýchlo získala obľubu Poliakov a predovšetkým manžela, ktorý si ju ihneď zamiloval. Na politickej scéne nehrala významnú úlohu, dávala prednosť pokojnému životu v rodinnom zátiší. Zomrela 10. februára 1598 vo Varšave v dôsledku krvácania po predčasnom pôrode. Pochovaná bola vo Wawelskej katedrále v Krakove.

## Potomkovia
Z manželstva Anny a Žigmunda vzišlo päť detí, jediný Vladislav však prekonal vtedajšie úskalia detského veku a dožil sa dospelosti. 
* Anna Mária Vasa (15931600).
* Katarína Vasa (1594).
* Vladislav IV. Vasa (15951648) – od roku 1632 poľský kráľ a veľkoknieža litovský, v rokoch 16101613 zvolený za ruského cára, do roku 1634 titulárny cár Ruska
* Katarína Vasa (15961597).
* Kryštof Vasa (1598).

Pri pôrode posledného syna Anna vo veku iba 25 rokov zomrela. Jej manžel sa sedem rokov potom, v roku 1605, oženil s jej o pätnásť rokov mladšou sestrou Konstancou.

## Genealógia

## Iné projekty

## Externé odkazy
* http://runeberg.org/sqvinnor/0024.html 

## Zdroje

Kategória:Osobnosti z Grazu
Kategória:Habsburgovci
Kategória:Kráľovské manželky Poľska
Kategória:Kráľovské manželky Švédska
Spojler (automobil)

[thumb|Zadný spojler na vozidle [Porsche 911 GT3]]
**Spojler** je prvok na niektorých automobiloch, ktorý má podobu výbežku z karosérie alebo prídavného prvku a slúži spravidla na zmenu prúdenia vzduchu okolo vozidl **aerodynamický stabilizátor**) alebo má prípadne len dizajnové účely. Ak má podobu "predsunutej dosky", najmä dosky obtekanej vzduchom z oboch strán, nazýva sa aj **prítlačné krídlo** či **krídlo**. Niekedy sa prítlačné krídla nepovažujú za podmnožinu spojlerov, ale za samostatný termín existujúci popri spojleroch.

Najmä prítlačné krídla majú spravidla za účel zvýšenie prítlaku automobilu k vozovke, čo zlepšuje stabilitu a ovládateľnosť vozidla vo vyšších rýchlostiach.

Na vozidlách sú najznámejšie predovšetkým zadné spojlery (alebo zadné krídla) montované v zadnej časti vozidla (buď na odtrhovej hrane strechy alebo veka batožinového priestoru). Existujú však aj predné spojlery, ktoré majú za úlohu znižovať tlak vzduchu pod vozidlom. Predné spojlery bývajú menej nápadné a zvyčajne bývajú súčasťou predného nárazníka.

Ako každý aerodynamický prvok, aj spojlery podliehajú fyzikálnym zákonom dynamiky - každé krídlo musí mať presne určenú geometriu rovnako ako je to aj pri lietadlách.

## Materiály
Akrylonitrilbutadiénstyrén - väčšina výrobcov originálnych doplnkov vyrába spojlery z liateho plastu ABS s rôznymi prímesami, ktoré spolu tvoria lacný, plastický, ale krehký materiál. Krehká stavba je hlavnou nevýhodou plastových variantov.

Sklolaminát - používa sa na výrobu automobilových dielov pre nízke náklady na výrobný proces. Sklolaminátové spojlery sa skladajú zo sklolaminátovej výplne upevnenej syntetickým dechtom. Laminát je dostatočne trvanlivý a funkčný, ale je nerentabilný pre sériovú výrobu.

Kremík - v počiatkoch veľa autodielov bolo vyrábaných z kremík-organických polymérov. Hlavnou výhodou tohto materiálu je fenomenálna plastickosť. Kremík má veľmi vysokú tepelnú charakteristiku a zaisťuje dlhú životnosť výrobku.

karbónový kompozit (karbón, uhlík) - je to najmladší materiál na trhu s autopríslušenstvom. Karbón je ľahký, odolný, ale veľmi drahý materiál. Na rozdiel od bežného sklolaminátu tuhnutie spojovacej živice sa koná v tlakovej komore pri vysokých teplotách.

## Iné použitie
[thumb|Ťahač [Mercedes-Benz Actros so spojlerom umiestneným na streche kabíny]]
Ťažké nákladné automobily ako sú ťahače, môžu mať spojler na streche kabíny, aby sa pretiahla výška, keď je kabína nižšia ako je náves, čo vytvára veľmi neaerodynamický efekt. Na ťahačoch sa spojlery používajú predovšetkým na úsporu paliva a nie na zlepšenie ovládateľnosti.

## Pozri aj
* Tuning
* Ťahač
* Aerodynamika

Kategória:Časti automobilov
Kategória:Aerodynamika
Spojler

**Spojler** môže byť:
*na automobiloch a pod.: pozri spojler (automobil)
*na lietadlách: spojler (lietadlo)
Afinný priestor

**Afinný priestor** nazývame usporiadanú trojicu  \mathbb{A}(\mathcal{A},\mathbb{V}, f) , kde

 \mathcal{A}  je neprázdna množina, tzv. bodová zložka,
 \mathbb{V}  je vektorový priestor a
 f  je zobrazenie  f: \mathcal{A} \times \mathcal{A} \to \mathbb{V} , ktoré spĺňa tieto vlastnosti:
*[X, Y] \to f(X,Y) , t. j. dvom bodom sa priradí zobrazenie, pričom platí:
#(AP1):  \quad f(X, Y) + f(Y, Z) = f(X,Z), \forall X, Y, Z \in \mathcal{A}
#(AP2):  \exists P \in \mathcal{A}, f_P : \mathcal{A} \rightarrow \mathbb{V} , t. j. bodu sa priradí vektor
 \qquad X \rightarrow f_P (X) = f(P, X)  je bijekcia.

## Externé odkazy
*  Afinný priestor 

Kategória:Afinná geometria
Kategória:Lineárna algebra
Chu Ťin-tchao

**Chu Ťin-tchao** (, ), * 21. december 1942) bol prezidentom Čínskej ľudovej republiky. V rokoch 2002 - 2012 bol generálnym tajomníkom Komunistickej strany Číny. V roku 2010 ho časopis *[[Forbes (magazín)|Forbes]]* označil za najmocnejšieho muža na svete.

## Život

Ťin-tchao pochádza z rodiny drobného obchodníka s čajom. Jeho otec bol počas Kultúrnej revolúcie vo väzení, Ťin-tchaovi však maloburžoázny pôvod prekvapujúco nebránil v kariérnom raste a už roku 1964, ešte počas štúdií na univerzite Čching-chua v Pekingu, vstúpil do komunistickej strany. Roku 1965 ukončil štúdium v obore hydraulické inžinierstvo a odišiel pracovať do západočínskych provincií Kan-su a Kuej-čou.

## Politická kariéra

Jeho politický rast začína na počiatku osemdesiatych rokov, kedy prichádza do Pekingu študovať na ústrednej straníckej škole a získava kontakty na ľudí okolo Teng Siao-pchinga. Zastáva významné funkcie v Zväze mládeže komunistickej strany a na konci osemdesiatych rokov strávil istý čas v Tibete, kde v roku 1989 potlačil nepokoje. Razantný prístup mu priniesol obdiv a Teng Siao-pching ho povolal do Pekingu, kde sa stáva členom užšieho vedenia strany.

V roku 1992 sa stáva členom stáleho výboru Politbyra, od roku 1993 viedol sekretariát Komunistickej strany a zároveň bol hlavou Ústrednej straníckej školy. Vďaka tomu, že sa dôsledne držal straníckej línie, sa mu podarilo v roku 1998 dosiahnuť pozíciu viceprezidenta Čínskej ľudovej republiky. V roku 2002 bol zvolený za predsedu komunistickej strany a roku 2003 sa stal prezidentom a vystriedal na tomto poste Ťiang Ce-mina. Roku 2008 bol vo svojej funkcii potvrdený na ďalšie päťročné obdobie. 15. novembra 2012 ho na pozícii predsedu komunistickej strany vystriedal Si Ťin-pching. 

## Politické myslenie

V politike je pre Chua charakteristický jeho rezervovaný štýl a je známy ako technokrat. V oblasti medzinárodných vzťahov presadzuje mierumilovný rast Číny s dôrazom na "soft power". Zároveň sa počas jeho pôsobenia v úrade posilňuje vplyv Číny v Afrike, Latinskej Amerike a iných rozvojových krajinách.

V domácej politike vyvinul koncept vedeckého rozvoja, ktorý má viesť k tzv. "harmonickej spoločnosti". Tieto dva základné pojmy Chuovej politiky majú za cieľ reagovať na narastajúce hospodárske, environmentálne a sociálne problémy v Číne.

## Referencie


## Iné projekty

Kategória:Čínski politici
Kategória:Narodenia v 1942
Kategória:Prezidenti Číny
Kategória:Politici Komunistickej strany Číny
I’d Come for You

„**I'd Come for You**“ je druhý v Európe (štvrtý v USA) oficiálny singel kanadskej rockovej skupiny Nickelback. Singel propaguje ich šiesty štúdiový album *[[Dark Horse (Nickelback)|Dark Horse]]*. Autorom textu piesne je Chad Kroeger, hudbu zložila celá skupina spolu s producentom Robertom Langom. Singel bol pôvodne vydaný dňa 20. marca 2009 v Spojenom kráľovstve a o tri dni neskôr v USA. Na B-strane singlu sa objavila živá verzia skladby „Far Away“ z koncertného DVD *[[Live at Sturgis 2006]]*.

## Úspech
Skladba debutovala na #14 v zozname iTunes a tiež na #44 v rebríčku Billboard Hot 100. V kanadskom rebríčku Canadian Hot 100 skladba dosiahla #53. Rovnako ako skladba „If Today Was Your Last Day“ v rebríčku UK Rock Chart dosiahla #1.

Koncertnú premiéru mala skladba v apríli 2009 počas turné Dark Horse Tour. Skladba bola hraná naživo len raz.

## Zoznam skladieb
**[[CD singel]]**

**[[CD singel]] ([[Japonsko]])**

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Daniel Adair – bicie, sprievodný spev

**Produkcia**

* Nahraný: marec – august 2008 v Mountain View Studios (Abbotsford) Vancouver, Britská Kolumbia
* Produkcia: Robert Lange, Chad Kroeger, Joe Moi
* Mix: Chris Lord-Alge
* Zvukový inžinier: Robert Lange a Joe Moi
* Asistent zvukového inžiniera: Nik Karpen a Keith Armstrong
* Mastering: Ted Jensen v Sterling Sound
* Operátor v štúdiu: Bradley Kind
* Digitálna úprava: Olle Romo oraz Scott Cooke
* Fotografie: Chapman Baehler
* Projekt a výroba obalu: Jeff Chenault & Eleven 07
* A&R : Ron Burman

## Pozície v rebríčkoch

## Vydania singlu

## Referencie

## Externé odkazy
* Text piesne

Kategória:Single z 2009
Kategória:Single skupiny Nickelback
Kategória:Piesne skupiny Nickelback
Kategória:Piesne z 2009
Akrečný klin

**Akrečný klin** alebo **akrečná prizma** sú nakopené sedimenty v čele aktívneho kontinentálneho okraja, ktoré sa akretujú (naliepajú) na nadložnú platňu nad subdukčnou zónou. Väčšinu materiálu akrečnej prizmy tvoria usadené horniny morského pôvodu, ktoré sú odtrhnuté z podložnej subdukujúcej platne, niekedy však obsahuje aj zerodované sedimenty vulkanického pôvodu, ktoré môžu pochádzať z ostrovného oblúka nadložnej platne.

Akrečný klin získal názov vďaka svojmu tvaru v kolmom reze. Takýto tvar nemajú len dnes fungujúce kliny nad subdukčnými zónami ale aj fosílne zachované v orogénnych pásmach, napríklad v karpatskom flyšovom pásme.

## Stavba a vznik
Vnútorná štruktúra akrečného klinu zodpovedá klasickým tenkokôrovým (superficiálnym) vrásovo-násunovým pásmam. Tvorí ich viacero násunových telies s vergenciou smerom k hlbokomorskej priekope. Najmladšie násuny sa väčšinou vytvárajú na vonkajšej strane (bližšie k subdukčnej zóne) zatiaľ čo staršie násuny sa nachádzajú v zázemí (ďalej od subukčnej zóny). Toto však nemusí platiť ak dochádza k násunom mimo poradia (tzv. out of sequence). Staršie násuny sú typické väčšou deformáciou, v porovnaní s mladšími, alebo novovznikajúcimi vo frontálnej časti násunov.

Akrečný klin vzniká zoškrabávaním výplne hlbokomorskej priekopy, tvorenej najčastejšie hlbokovodnými (pelagickými) usadenými horninami, väčšinou rôznymi turbiditmi teda flyšom. Tieto horniny sa vyznačujú striedaním piesčitých a jemnozrnných ílovitých vrstiev. Ílovce a bridlice sú mäkké horniny, často so značným obsahom vody (tzv. pórových fluíd) vo svojej štruktúre. Takéto horniny so zvýšeným obsahom fluíd pod tlakom sa po zatiahnutí do strižnej zóny v blízkosti rozhrania subdukujúcich platní ľahko deformujú. Dochádza k vzniku zón odlepenia, tzv. décollement. Horniny sa odliepajú z ponárajúcej sa, väčšinou oceánskej platne a zachytávajú sa na nadložnej. V prípade, že akrečný klin pri subdukčnej zóne chýba je dôkazom tektonickej erózie, keď sú sedimenty pohltené v subdukčnej zóne a nezachovajú sa.

## Referencie

Kategória:Platňová tektonika
Kataplexia

**Kataplexia** je náhla svalová strnulosť alebo obrna spôsobená náhlou emočnou reakciou, akou je smiech, zlosť, prekvapenie alebo strach. Príznakom je náhla strata svalového tonusu, vedúca niekedy až k pádu. Nedochádza pri tom k strate vedomia. Kataplexia je jedným z hlavných príznakov narkolepsie. Liečba je medikamentózna pomocou oxybátu sodného.

## Referencie

Kategória:Poruchy spánku
Tritónova fontána

[right|thumb|230px|Tritónova fontána na [Piazza Barberini]]
**Tritónova fontána** (tal. *Fontana del Tritone*) je názov barokovej fontány na rímskom námestí Piazza Barberini, ktorú v roku 1642 vytvoril sochár a architekt Gian Lorenzo Bernini.

Zadávateľom diela bol Berniniho veľký mecenáš, pápež Urban VIII., ktorý si prial ňou dotvoriť priestor námestia Piazza Barberini pred svojím palácom.  

Všeobecne možno povedať, že Bernini je tvorcom novej koncepcie fontán. Fontánu v klasickom ponímaní preniesol z uzavretých priestorov víl a záhrad do otvoreného prostredia ulíc a námestí čím vytvoril z fontány mestotvorný architektonický prvok. Tým dal fontáne novú formu, kedy sa stala súčasťou verejného, živo pulzujúceho spoločenstva, jeho neustáleho prúdenia, prirovnateľnému k nepretržitému kolobehu vody v prírode. Bernini vytvoril z fontán jednu z charakteristických foriem baroka. 
 
Základňu fontány tvorí štvorica delfínov so zdvihnutými chvostami, ktorú Bernini umiestnil do stredu nádrže. Pripomienku objednávateľa diela predstavuje rodový znak pápežovho rodu. Na chvostových plutvách pridržiavajú obrovskú mušľu, na ktorej sedí svalnatý Tritón, morský boh, napoly človek a napoly ryba. V zdvihnutých rukách si pri ústach pridržiava lastúru, z ktorej vyfukuje vysoký prúd vody.

Ako vodný zdroj boli použité vodné prúdy akvaduktu Acqua Felice.

Ako zaujímavosť vyznieva skutočnosť, že tvorca neskoršej Fontány di Trevi Nicola Salvi sa nechal inšpirovať Berniniho architektonickým a sochárskym náčrtom Tritónovej fontány z rokov 1635 - 1641.

## Pozri aj

* Fontány v Ríme

## Iné projekty

## Zdroje

* O. J. Blažíček, *Gianlorenzo Bernini*, Nakladatelství československých výtvarných umělců, Praha 1964
* B. Hitzen-Bohlen, *Řím - umění a architektura*, Slovart, Praha, 2008, ISBN 978-80-7391-061-7

Kategória:Fontány v Ríme
Kategória:Barokové stavby v Taliansku
Kategória:Gian Lorenzo Bernini
Kategória:Mramorové sochy
Twin Clutch SST

**Twin Clutch SST** (**Sport**- alebo **Sportronic Shift Transmission**) je obchodný názov 6-rýchlostných dvojspojkových prevodoviek vyvinutých firmou Getrag pre automobilku Mitsubishi Motors. Tento systém bol použitý prvýkrát v roku 2007 vo vozidle Mitsubishi Lancer Evolution X, a bol navrhnutý tak, aby bol orientovaný na výkon ako vyvíjajú aj konkurenčný výrobcovia, so skrátenými prevodmi, ktoré sú optimalizované pre zrýchlenie.

## Režimy
TC SST umožňuje prepínanie medzi tromi radiacimi programami: "Normal" využíva pomerne nízke otáčky motora na preraďovanie a je optimalizovaný pre úsporu paliva. "Sport" je pre použitie v horách alebo keď je vyžadované brzdenie motorom. "S-Sport" udržuje ešte vyššie otáčky motora ako program "Sport". Launch control je k dispozícii len v programe "S-Sport". "

## Prevodové pomery


*(Zdroj: [http://blogs.insideline.com/roadtests/2008/08/2008-mitsubishi-lancer-evo-mr-tc-sst-gearing.html "2008 Mitsubishi Lancer Evo MR: TC-SST Gearing"] , Brent Romans, *Inside Line*, 21. august 2008*)


## Referencie

## Pozri aj
* Mitsubishi Lancer Evolution
* Mitsubishi Outlander / Citroën C-Crosser / Peugeot 4007

## Externé odkazy
* Getrag Powershift 6DCT470 Transmission  and Presskit , Getrag website
* "Twin Clutch-SST (Sport Shift Transmission) systematic" , TC-SST schematic, .pdf file, Mitsubishi Motors North America press release

Kategória:Mitsubishi
Kategória:Automatické prevodovky
Kategória:Automobilové obchodné značky
World Rally Car

right|thumb|150px|Citroën C4 WRC
right|thumb|150px|Ford Focus WRC 08
right|thumb|150px|Peugeot 206 WRC
right|thumb|150px|Peugeot 307 WRC
right|thumb|150px|Seat Córdoba WRC
right|thumb|150px|Škoda Fabia WRC
right|thumb|150px|Škoda Octavia WRC
right|thumb|150px|Subaru Impreza WRC
right|thumb|150px|Suzuki SX4 WRC
right|thumb|150px|Toyota Corolla WRC
**World Rally Car** je špecifikácia vozidiel pre automobilové súťaže rely federáciou FIA. Sú odvodené od sériových vozidiel a počet vyrobených vozidiel musí byť 2500. WRC špecifikácie boli zavedené Medzinárodnou automobilovou federáciou v roku 1997.

World Rally Car vozidlá musia byť postavené na základe sériového vozidla. Počet úprav môže byť rôzny, ale zachované musia byť parametre uvedené nižšie.

## Špecifikácie v rokoch 1997 - 2010

* Motor so zdvihovým objemom 2,0 litra
* Turbodúchadlo s Antilag systémom
* Pohon všetkých kolies
* Sekvenčná prevodovka
* Aerodynamické diely
* Zníženie hmotnosti na minimálnu hmotnosť 1230 kg.
* Posilnenie podvozku pre väčšiu tuhosť a zvýšenie bezpečnosti (Výstuž kabíny)

## Špecifikácie od roku 2011

* Motor so zdvihovým objemom 1,6 litra
* Turbodúchadlo s Antilag systémom
* Pohon všetkých kolies
* Sekvenčná prevodovka
* Aerodynamické diely
* Minimálna hmotnosť 1200 kg (1350 kg s vodičom a spolujazdcom)
* Posilnenie podvozku pre väčšiu tuhosť a zvýšenie bezpečnosti (Výstuž kabíny)
* Materiály ako titán, horčík, keramika a kompozit sú zakázané.

## WRC vozidlá

## Referencie

## Externé odkazy
* Fotografie  World Rally Cars 2006 v Monaku

Kategória:Automobily WRC
Kategória:Majstrovstvá sveta v rely
Difosgén

**Difosgén** je chemická zlúčenina so vzorcom ClCO2CCl3, známa predovšetkým ako dusivá bojová otravná látka, použitá počas prvej svetovej vojny. Je to bezfarebná kvapalina vôňou podobná stuchnutej slame. Je nestabilná a rozpadáva sa na fosgén. Má dráždivé a slzotvorné účinky, kvôli ktorým je ľahšie rozlíšiteľný ako fosgén. Jeho výhodou je fakt, že má kvapalné skupenstvo a dá sa tak jednoduchšie prepravovať. Využíva sa ako chemické činidlo na výrobu organických zlúčenín. Difosgén bol pre svoje dráždivé účinky používaný ako chemická zbraň. Po prvýkrát počas prvej svetovej vojny v máji 1916 nemeckými vojskami ako náplň delostreleckých granátov. Výhoda jeho použitia spočívala vo fakte, že jeho výpary rozkladali filtre vtedajších plynových masiek. V teréne vydrží 1-3 hodiny. Smrteľná dávka je 0,25 mg/dm3 pri expozícií 30 minút.

## Referencie

Kategória:Chemické zbrane
Saliva

**Saliva** je americká rocková skupina, ktorá bola založená v septembri 1996 v Memphise v Tennessee. V roku 1996 vydala polo-oficiálny album *[[Saliva (album)|Saliva]]*. Krátko nato sa skupina zúčastnila súťaže Grammy Showcase, ktorej sa zúčastňujú skupiny, ktoré nemajú nahrávaciu zmluvu. Skupina Saliva zvíťazila v tomto konkurze, čo viedlo k podpísaniu zmluvy s vydavateľstvom Island Records. V roku 2001 vydala skupina svoj prvý oficiálny album *[[Every Six Seconds]]*. 

Hudba skupiny bola tiež použitá v soundtracku filmu *[[Dracula 2000]]*. V roku 2002 skupina vydala ďalší album *[[Back Into Your System]]*, ktorý dosiahol #19 v rebríčku Billboard 200. Album obsahoval najúspešnejšiu skladbu skupiny „Always“, ktorá dosiahla #51 v rebríčku Billboard Hot 100 a #1 v rebríčku Modern Rock Tracks. Tri roky po vydaní albumu *[[Survival of the Sickets]]* skupina vydala dňa 23. januára 2007 album *[[Blood Stained Love Story]]*, ktorý zopakoval úspech albumu *Back Into Your System* a dosiahol #19 v rebríčku Billboard 200. Prvý singel z tohto albumu „Ladies and Gentlemen“ dosiahol #2 v rebríčku Mainstream Rock Tracks.

## Členovia
* Josey Scott – spev (1996 – súčasnosť)
* Wayne Swinny – gitara (1996 – súčasnosť)
* Dave Novotny – basová gitara (1996 – súčasnosť)
* Paul Crosby – bicie, perkusie (2001 – súčasnosť)

### Bývalí členovia
* Chris D'Abaldo – gitara (1996 – 2005)
* Jonathan Montoya – gitara (2007 – 2010)
* Todd Poole – bicie, perkusie, sprievodný spev (1996 – 2001)

### Turné
* Eric Bice – bicie, perkusie (2009)
* Chris Hahn – gitara (2005 – 2006)
* Jake Stutevoss – gitara (2006 – 2007)
* Zach Myers – basová gitara (2004 & 2005)

## Diskografia
### Albumy
* *[[Saliva (album)|Saliva]]* (1997)
* *[[Every Six Seconds]]* (2001)
* *[[Back into Your System]]* (2002)
* *[[Survival of the Sickest]]* (2004)
* *[[Blood Stained Love Story]]* (2007)
* *[[Cinco Diablo]]* (2008)
* *[[Under Your Skin]]* (2011)
* Love, Lies & Therapy (2016)

## Referencie

## Externé odkazy
* oficiálna webstránka skupiny

Kategória:Hudobné skupiny USA
Kategória:Rockové hudobné skupiny USA
Kategória:Hardrockové hudobné skupiny USA
Kategória:Numetalové hudobné skupiny USA
Kategória:Hudobné skupiny z 1996
Kid Rock

**Kid Rock**, vlastným menom **Robert James "Bob" Ritchie** (* 17. január 1971) je americký spevák, textár a raper s piatimi nomináciami Grammy na konte. Kid Rock vydal niekoľko štúdiových albumov, ktoré neboli veľmi populárne pred jeho albumom *[[Devil Withour a Cause]]* z roku 1998 vydaný cez Atlantic Records, ktorého sa predalo 11 miliónov kópií pre hity ako „Bawitdaba“, „Cowboy“ a „Only God Knows Why“. V roku 2000 vydal album *[[The History of Rock]]*, ktorý bol kompiláciou remixovaných a remasterovaných skladieb z jeho predchádzajúcich albumov, rovnako ako hit „American Bad Ass“. V roku 2001 vydal album *[[Cocky]]*.

Po pomalom štarte vydal country skladbu „Picture“ spoločne so Sheryl Crow, ktorá získala zlato a tak zvýšila predajnosť albumu, ktorého sa predalo 5 miliónov kusov. Ten bol nasledovaný v roku 2003 rovnomenným albumom *[[Kid Rock (album)|Kid Rock]]*. V roku 2006 vydal živý album *[[Live Trucker]]*. V roku 2007 vydal album *[[Rock N Roll Jesus]]*, ktorý obsahoval hit „All Summer Long“. Bol to jeho prvý celosvetový hit, ktorý dosiahol #1 v rebríčkoch ôsmich krajín Európy a v Austrálii. Albumu sa predalo celosvetovo 5 miliónov kópií a dostal 3-násobnú platinu v USA. Jeho najnovší album *[[Born Free]]* bol vydaný dňa 16. novembra 2010.

## Diskografia
### Albumy
* 1990: *Grits Sandwiches for Breakfast*
* 1993: *The Polyfuze Method*
* 1996: *Early Mornin' Stoned Pimp*
* 1998: *Devil Without a Cause*
* 2000: *The History of Rock*
* 2001: *Cocky*
* 2003: *Kid Rock*
* 2006: *Live Trucker*
* 2007: *Rock N Roll Jesus*
* 2010: *Born Free*
* 2010: *Racing Father Time*

## Referencie

## Iné projekty

## Externé odkazy
* Oficiálna stránka

Kategória:Raprockoví hudobníci
Kategória:Rockoví speváci USA
Kategória:Rockoví gitaristi USA
Kategória:Rockoví basgitaristi USA
Kategória:Rockoví bubeníci USA
Kategória:Country speváci USA
Kategória:Country gitaristi USA
Kategória:Country basgitaristi USA
Kategória:Country bubeníci USA
Kategória:Heavymetaloví speváci USA
Kategória:Heavymetaloví gitaristi USA
Kategória:Heavymetaloví basgitaristi USA
Kategória:Heavymetaloví bubeníci USA
Kategória:Hiphopoví hudobníci USA
Kategória:Reperi USA
Kategória:Organisti USA
Kategória:Poľovníci USA
Kategória:Osobnosti z Michiganu
Jang Šang-kchun

**Jang Šang-kchun** (, ), * 5. júl 1907† 14. september 1998) bol čínsky politik a prezident Čínskej ľudovej republiky v rokoch 1988 až 1993. Patrí medzi Osem nesmrteľných Komunistickej strany, t.j. skupinu politikov, ktorí sa podieľali na transformácii čínskej ekonomiky po smrti Mao Ce-tunga.

## Život
Jang Šang-kchun vstúpil do Komunistickej strany roku 1926. Na konci dvadsiatych rokov študoval na Sunjatsenovej univerzite v Moskve a patrí tak do skupiny *28 boľševikov*, v ZSSR vyštudovaných členov KSČ, ktorých v tridsiatych rokoch odsunul Mao Ce-tung od moci. Po návrate z Moskvy sa zúčastnil na Dlhom pochode a napriek pokynom Kominterny sa postavil na Maovu stranu. Tým si získal jeho priazeň a po založení Čínskej ľudovej republiky roku 1949 sa dostal do vysokých štátnych funkcií. V rokoch 1956 až 1966 bol členom Ústredného výboru Komunistickej strany. 

V roku 1966 sa pridal k Teng Siao-pchingovi a Liou Šao-čchimu, ktorí kritizovali Maovu politiku počas Veľkého skoku vpred. Za tento postoj čelil počas následnej Kultúrnej revolúcie represiám. Rehabilitovaný bol až roku 1978 a roku 1982 sa stáva členom Politbyra. Jang podporoval ekonomickú reformu, ale ohľadom politickej reformy zastával rezervovaný postoj. To mu získalo Teng Siao-pchingovú priazeň a roku 1988 bol vymenovaný za prezidenta ČĽR.

## Prezident ČĽR
Hoci bol Jang Šang-kchun formálne hlavou štátu, reálna moc ostala v rukách Teng Siao-pchinga a premiéra Li Pchenga. Počas udalostí v roku 1989 bol Jang najprv na strane generálneho sekretára strany Čao C'-janga, ktorý sympatizoval so študentmi. Po tom, ako bol Čao odstavený, sa Jang rýchlo pridal na stranu Tenga a využil svoje prezidentské právomoci na vyhlásenie stanného práva, po ktorom armáda zakročila voči študentom. V roku 1992 nebol vo svojej funkcii potvrdený a roku 1993, po uplynutí prezidentského mandátu, sa stiahol z politiky.

## Referencie


## Iné projekty

Kategória:Čínski politici
Kategória:Prezidenti Číny
Kategória:Politici Komunistickej strany Číny
Maurice Lauré

**Maurice Lauré** (* 1917 - † 2001) bol technik poštových a telefónnych služieb, no po druhej svetovej vojne sa pripojil k Francúzskemu daňovému inšpektorátu a stal sa pomocníkom riaditeľa s dohľadom na dane. Ako prvý zaviedol DPH vo svojej krajine (Francúzsko - taxe sur la valeur ajoutée - TVA).

V roku 1954 vymyslel systém nepriamej dane, ktorá je dnes známa ako DPH. Jeho nápad bol okamžite prijatý. Ľudia vo všetkých sférach výroby a maloobchodu sa stali daňovými poplatníkmi a museli si viesť svoje vlastné účtovníctvo.

Neskôr pracoval na niekoľkých pozíciach vrátane Société Générale (banka) a Nouvelles Galeries (maloobchod). Zomrel v roku 2001.

 

Kategória:Francúzski ekonómovia
FK Priština

**KF Prishtina** (srbsky: ФК Приштина, *FK Priština*) je futbalový klub so sídlom v Prištine. Klub bol založený v roku 1922 a v súčasnosti hrá v Raiffeisen Superliga.

## História
KF Prishtina bol členom najvyššej futbalovej divízie v Juhoslávii, tzv. Prvej ligy v rokoch 1983 - 1988. Jedno z najpamätnejších víťazstiev KF Priština bolo proti Crvenej Zvezde Belehrad v roku 1983.

Až do roku 1999 hrá klub v juhoslávskych futbalových štruktúrach s relatívnymi úspechmi, ako napr. v juhoslávskej lige v sezónach 1992-93 (18.), 1997-98 (15.) a 1998-99 (17.).

V súčasnosti hrá KF Priština v najvyššej kosovskej lige, v Kosovskej superlige.

Oficiálny fanklub sa volá Plisat.

Niektoré z legiend klubu sú Fadil Muriqi, Fadil Vokrri, Xhevdet Muriqi, Abdyl Bellopoja, Ardian Kozniku, Kujtim Shala, Mensur Nexhipi, Afrim Tovërlani, Goran Djorović a mnoho ďalších. V súčasnosti sú niektorí z najpopulárnejších hráčov Uliks Emra, Enis Fetahu, Arben Zhjeqi, Kushtrim Mushica a ďalší. Okrem toho, dvaja z bývalých hráčov KF Prishtina Debatik Curri a Armend Dallku aktuálne hrajú za tím FK Vorskla Poltava na Ukrajine.

## Externé odkazy
* Oficiálna stránka 
* Fanklub 
* 

Kategória:Kosovské futbalové kluby
Kategória:Srbské futbalové kluby
Kategória:Futbalové kluby založené v 1922
Kategória:Šport v Prištine
Neil Sedaka

**Neil Sedaka** (* 13. marec 1939, Brooklyn, New York, USA† 27. február 2026, Los Angeles, Kalifornia, USA) bol americký popový spevák, klavirista, hudobný skladateľ a textár. Počas svojej viac ako 50 ročnej kariéry napísal mnoho textov piesní pre seba ale aj pre iných umelcov. Často spolupracoval s textármi Howardom Greenfieldom a Philom Codym. 

## Ocenenia
Od roku 1978 má Neil Sedaka svoju hviezdu na Hollywoodskom chodníku slávy. V roku 1983 bol uvedený do Songwriters Hall of Fame. V roku 2004 získal Sammy Cahn Lifetime Achievement Award. 

## Diskografia
* *[[Rock with Sedaka]]* (1959) 
* *Emergence* (1972)
* *[[Sedaka's Back]]* (1975)
* *Neil Sedaka and Songs* (1977)
* *My Friend* (1986)
* *Tuneweaver* (1995)
* *Neil Sedaka In Italiano* (1999)

## Referencie

## Literatúra
* 

## Iné projekty

## Externé odkazy
*  


Kategória:Popoví speváci USA
Kategória:Popoví klaviristi USA
Kategória:Speváci-skladatelia USA
Kategória:Skladatelia modernej hudby USA
Kategória:Textári piesní USA
Kategória:Speváci židovského pôvodu
Kategória:Klaviristi židovského pôvodu
Kategória:Hudobní skladatelia židovského pôvodu
Kategória:Osobnosti USA židovského pôvodu
Kategória:Hollywoodsky chodník slávy
Kategória:Osobnosti z Brooklynu
Seether

**Seether** je post-grungeová skupina pochádzajúca z Pretorie v Juhoafrickej republike, ktorá vznikla v roku 1999. Jej zakladateľom je spevák Shaun Morgan. Momentálne má skupina podpísanú zmluvu s vydavateľstvom Wind-up Records.

## Členovia
;Súčasní
* Shaun Morgan – spevák, rytmická gitara  (1999súčasnosť) 
* Dale Stewart – basová gitara, sprievodný spev  (2000súčasnosť) 
* John Humphrey – bicie  (2004súčasnosť) 
;Bývalí
* Johan Greyling – sólová gitara  (1999) (v Saron Gas) 
* Tyronne Morris – basová gitara  (19992000) (v Saron Gas) 
* David Cohoe – bicie, sprievodný spev  (19992002) (v Saron Gas) 
* Nick Oshiro – bicie  (20022003) 
* Pat Callahan – sólová gitara  (20022006) 
* Troy McLawhorn – sólová gitara, sprievodný spev  (20082011) 
;Turné
* Nic Argyros – bicie  (2002) 
* John Johnston – bicie  (2002) 
* Erik Eldenius – bicie  (2002) 
* Nick Annis – sólová gitara  (2002) 
;Zasadajúci
* Josh Freese – bicie  (2002 – *Disclaimer* zasadnutia) 
* Kevin Soffera – bicie  (2004 – *Disclaimer II* zasadnutia) 

## Diskografia
**Štúdiové albumy**
* *[[Fragile (album)|Fragile]]* (2000) (ako Saron Gas)
* *[[Disclaimer]]* (2002)
* *[[Disclaimer II]]* (2004)
* *[[Karma and Effect]]* (2005)
* *[[Finding Beauty in Negative Spaces]]* (2007)
* *[[Holding Onto Strings Better Left To Fray]]* (2011)

;Digitálne albumy
* *iTunes Originals – Seether* (2008)
* *[[Rhapsody Originals – Seether]]* (2008)

## Referencie

## Iné projekty

## Externé odkazy
* Oficiálna webstránka


Kategória:Post-grunge hudobné skupiny
Kategória:Hudobné skupiny z 1999
Šesťvalcový vidlicový motor

[thumb|V6, 24-ventilový, [DOHC motor]]
**Šesťvalcový vidlicový motor** (iné názvy: **šesťvalcový V-motor**, **V6**, **vidlicový šesťvalec**, **šesťvalcový motor**/**šesťvalec do V**, **šesťvalcový motor**/**šesťvalec s valcami do V**/**s usporiadaním valcov do V**/**s usporiadaním do V**) je vidlicový motor, ktorý pozostáva zo šiestich valcov, rozdelených do dvoch radov.

Je to druhý najčastejšie montovaný motor do osobných automobilov po motore R4. Najčastejším uhlom zovretia valcov je 60°, menej často je 75° a 90° alebo 120°. Zjednodušene ide o dvojicu radových 3-valcov so spoločným kľukovým hriadeľom. Vidlicová konštrukcia je kompaktnejšia a menej náchylná na vibrácie ako konštrukcia radového 6-valca. 

Typ motora V6 sa najčastejšie používa v segmente strednej triedy a vyššej strednej triedy ako výkonnejšie varianty oproti motorom R4. Motory V6 sú tiež menšie a úspornejšie ako motory V8.

Tento druh motorov s objemom 1,6 litra sa v súčasnosti (2025) používa aj v monopostoch Formuly 1.

## Referencie

## Pozri aj
* R4
* V8
* V12

## Iné projekty

## Externé odkazy
* Understanding the odd-fire V6 
* AutoZine Technical School - V6 Engines  

Kategória:Vidlicové motory
Kategória:Šesťvalcové motory